נתונים רשמיים אין, אבל לפי ההערכות שונות כ-98 אחוז מהבנים היהודים בישראל עוברים ברית מילה, מה שאומר עשרות אלפי בריתות אותן מקיימים קצת מעל ל-600 מוהלים (428 קיבלו את אישור הוועדה המשותפת של הרבנות ומשרד הבריאות וכ-200 נוספים קיבלו הרשאות ממקורות אחרים).
בשנים האחרונות החלה זליגה לעריכת בריתות אצל רופאים, אולם עדיין רוב האנשים פועלים לפי המסורת ומזמינים לאולם מוהל ( שלעיתים הוא גם רופא ). ההערכות מדברות על כך שבאזור המרכז התמונה משתנה, כ – 15 אחוז מעדיפים לעשות את הברית בקליניקה אצל רופא בהרדמה מקומית של התינוק ובשיטה שאמורה לגרום לדימום מופחת. חלק מהמוהלים המובילים היום את הענף הינם מוהלים רופאים שעורכים בריתות לפי רוח ההלכה במרפאה הפרטית שלהם.
בשבועות האחרונים אספנו כמה מעורכי הבריתות המומלצים ביותר בארץ, כאלה שהם בעלי מוניטין רב, נחשבים כמקצועיים, ומוכרים בקרב קהלים רחבים. מדובר במוהלים מהצפון, מרכז והדרום, שעורכים בריתות אצל חילונים דתיים וחרדים, בין אם בקליניקה שלהם בטקס דתי ולא דתי, או בין אם בפני קהל רב כחלק מהטקס המוכר והמסורתי.
מוסמך מטעם הרבנות הראשית לישראל.
איפה: פעיל בכל רחבי הארץ.
שנות ניסיון: 42.
כמה עולה: 1,500 שקל, "אבל מעולם לא קרה שלא עשיתי ברית בגלל המחיר".
עוד דברים שחשוב לדעת: מגיע לבדיקה לפני הברית ויום לאחר הברית.
הרב וייסברג הוא אחד המוהלים המוכרים בישראל, אביו היה מהמוהלים המוכרים בישראל, ושניים מילדיו מוהלים, נחשב למוהל המומחה לטפל גם במקרים של פין שקוע או חבוי, היפוסדיאס ובעיות נוספות.
דבר המוהל: "חשוב שההורים יהיו רגועים ושלא יהיו בלחץ. אם לוקחים מוהל טוב לא אמורות להיות בעיות. מתוך 60,000 בריתות בשנה יש כשלושים מקרים בהם יש נזק אבל ברוב מוחלט של המקרים הוא ניתן לטיפול כך שלא יישאר נזק כלשהו. מוהל טוב יודע גם להסתדר עם דימום".
הסמכה: עבר מבחני הסמכה של הרבנות הראשית.
איפה: מתגורר בצפון, אזור פעילות עיקרי: נהריה עד חיפה.
שנות ניסיון: 17 (הברית הראשונה שעשה הייתה של בנו הבכור).
מחיר: 1,000 שקל.
עוד דברים שחשוב לדעת: מגיע יום לפני הברית וביום הברית בערב, מגיע יום אחרי הברית להוריד את התחבושת לבדוק ולעשות לתינוק מקלחת.
על אף היותו צעיר יחסית לשאר המוהלים ברשימה, הרב אסולין הינו מוהל עם הרבה ניסיון שעובד בין היתר עם ארגון צהר. נשאר בברית עד 'שההורים נרגעים'.
מומחה באורולוגיה משנת 2006, וכן בעל התמחות על ספציפית באורולוגית ילדים וניתוחים זעיר פולשניים, אותה ביצע בארה"ב בביה"ח Dupont I.A בפילדלפיה, אשר נמנה על בתי החולים המובילים בארה"ב לטיפול בילדים.
איפה: ד"ר נאמן עורך בריתות במרפאות בהרצליה מדיקל סנטר וכן באסותא ברמת החייל – ת"א.
עוד דברים שחשוב לדעת: מעניק אופציה לביקורים ביום שלאחר הברית.
בנוסף לבריתות רגילות ד"ר נאמן מטפל גם בבריתות מורכבות לילדים עם מומים מולדים וכיוב', וכן בילדים שעברו סיבוכים שונים במהלך בריתות. מתמחה בניתוחים של מומים מולדים כדון: היפוספדיאס, עקמת הפין ותיקוני ברית.
איפה: מקיים בריתות בבני ברק.
כמה עולה: 3,000 שקל.
עוד דברים שחשוב לדעת: עורך בדיקה לפני הברית ומאפשר להגיע עם התינוק לקליניקה שלו ביום שאחרי (מי שמרגיש שקט נפשי בלהגיע ביום שאחרי אנחנו כאן בשבילו).
מהמוהלים הוותיקים והמוכרים בתחום, לפי הערכתו קיים 70,000 בריתות בחייו, כולל למבוגרים ועולים חדשים. בעבר יצא לו למול ביום אחד סב, אב ובן.
הסמכה מטעם הרבנות הראשית, מנתח ראש בכיר מחלקה הניורו-כירורגית בבית חולים בילינסון.
איפה: עורך בריתות במרפאה שלו ברעננה.
כמה עולה: 2,800 שקל.
עוד דברים שחשוב לדעת: מקבל את התינוק לבדיקה במרפאה יום לאחר הברית ("אצלי התהליך נגמר רק אחרי הביקורת").
מנהל את אחד המרכזים המוכרים והמוצלחים בתחום הבריתות. אל המרפאה שלו מגיעים אנשים מכל רחבי הארץ.
הסמכה מטעם הרבנות הראשית לישראל, כירורג.
איפה: עורך בריתות באולמות, בעיקר באזור השרון והמרכז, אבל גם מעבר לאזורים הללו.
כמה עולה: 1,700 שקל.
עוד דברים שחשוב לדעת: בודק את התינוק לפני הברית ובא לבקר בבית למחרת.
מוהל מוכר אשר מומלץ על ידי הורים רבים, לפי הערכותיו הוא ביצע עד כה מעל ל 20,000 בריתות.
דבר המוהל: "בראש ובראשונה ברית הוא ריטואל דתי ורק אח"כ רפואי. אנחנו עושים ברית לא בגלל עניין רפואי, אם כי יש בתהליך גם תועלת רפואית. מבחינתי הברית היא אומנות, לעשות את החיתוך בצורה אסטטית ויפה, ללא סיבוכים, וכמובן לקיים את המצווה".
הוסמך על ידי: הרבנות הראשית.
איפה: בעיקר אזור המרכז.
כמה עולה: "איש הישר בעיניו יעשה".
עוד דברים שחשוב לדעת: במקרים מיוחדים בהם הרופא מבקש הוא מגיע לפני הברית, לרוב מגיע לעשות את הברית ומגיע לביקורת ביום שאחרי.
מילר משמש כיו"ר איגוד המוהלים וככזה הוא ממליץ לכל מי שמעביר את ילדיו ברית מילה לשאול את המוהל האם יש לו את הרשיונות הראויים וביטוח.
הוסמך על ידי הרבנות הראשית, ד"ר סיריל פיין בבית חולים.
איפה: דרום והמרכז. עוטף עזה .
כמה עולה: 1,000 שקל לברית.
עוד דברים שחשוב לדעת: מגיע מספר ימים לפני הברית לבדוק את התינוק ולשוחח עם ההורים. מגיע יום אחרי. בודק את התינוק ורוחץ אותו. נשאר בקשר עם ההורים גם מספר שבועות לאחר מכן לפי הצורך.
אורי מוהל המעניק שירותים דרך ארגון צהר, ובמקביל משמש גם כראש צוות בריתות מתגיירים ברבנות הראשית ועובד בבית הדין לגיור. בעל ניסיון עם צעירים ומבוגרים.
דבר המוהל: "חשוב לפני הברית להסביר להורים את כל התהליך שכשיבואו לטקס הם ידעו מה הולך להיות ומה המשמעות. אני מסביר את ההליך הרפואי ההלכתי וגם הרוחני כי מדובר במעמד מאוד משמעותי ומרגש, מסביר להם איפה הם יכולים לשתף בני משפחה בטקס בתפקידים שונים. זה מאוד חשוב בעיני כי מעבר לרגישות הגדולה שבעיני צריך שיהיה להורים. צריך לתת להם ולבני משפחתם את ההרגשה שהם שותפים וחווים ביחד רגע מיוחד מאוד".
הסמכה: מטעם הרבנות הראשית.
מחיר: לרוב כמה מאות שקלים.
עוד דברים שחשוב לדעת: הרב ששון נמצא בקשר עם ההורים לפני הברית ובמקרים גבוליים מגיע לבדוק לפני אם אפשרי לערוך את הברית. מגיע גם אחרי הברית לבדוק את התינוק, או שולח מוהל אחר, לעיתים גם מקבל בביתו ובודק את התינוק.
אביו של הרב ששון היה מוהל והוא זה שחנך אותו למילה. הרב ששון הוא חלק מהוועדה לפיקוח על מוהלים ומדגיש שהוועדה עושה כיום בדיקות רפואיות ומבחנים רבים לכל המהולים המוסמכים תחת הרבנות הראשית באופן שגורם למוהלים להתמקצע באופן מרבי.
הסמכה: מוסמך מטעם משרד הבריאות והרבנות הראשית לישראל.
איפה: פעיל בעיקר באזור המרכז ובירושלים, פועל גם בחו"ל.
מחיר: 1,500 שקל (התעריף הרשמי למוהל מומחה אבל "גמיש ומתחשב").
עוד דברים שחשוב לדעת: מגיע לבדיקה לפני הברית ולמחרת הברית.
הרב שלמה שוחט הוא דור תשיעי למשפחת מוהלים המפורסמת (כאשר בנו משה הוא כבר דור עשירי). הוא גם מפקח רשמי על המוהלים מטעם משרד הבריאות והרבנות הראשית ומהווה כתובת מומלצת לייעוץ מקצועי למוהלים וותיקים וחדשים בארץ ובעולם.
דבר המוהל: "עבורי כל ברית מילה היא שליחות קודש, אני משתדל להתייחס לכל תינוק כאילו היה זה בני, ואכן, ברוך ה' התוצאות בהתאם – תינוק רגוע ושלו ולא פחות חשוב – הורים מאושרים ושמחים".
>> מה זה באמת משבר אמצע החיים?